**Koulun nimi: Pilkan koulu**

**KOULUKOHTAISET LISÄYKSET KOUVOLAN ESI- JA PERUSOPETUKSEN OPETUSSUUNNITELMAAN**

1. **OPETUSSUUNNITELMAN PERUSTEET JA KOUVOLAN ESI- JA PERUSOPETUKSEN YHTEINEN OPETUSSUUNNITELMA**
   1. Kouvolan esi- ja perusopetuksen opetussuunnitelmassa käytettävät käsitteet
   2. Kouvolan esi- ja perusopetuksen opetussuunnitelman arviointi ja kehittäminen  
        
      1. Arvioinnin tehtävät ja oppimista tukeva arviointikulttuuri esiopetuksessa
      2. Perusopetuksen arviointi
   3. Opetussuunnitelmaa tukevat paikalliset suunnitelmat ja ohjelmat
2. **ESI- JA PERUSOPETUKSEN JÄRJESTÄMINEN KOUVOLASSA**
   1. Esiopetus
   2. Perusopetus  
        
      1. Tuntijako

Koulun taide- ja taitoaineiden koulukohtaisesti päätettävät valinnaisaineet jaetaan seuraavasti:

3.luokka 1 tunti kuvataiteeseen

4.luokka 1 tunti kuvataiteeseen ja 1 tunti käsityöhön

5.luokka 1 KU, 1 MU ja 1 KS sekä 2023-24 alkaen/1 tunti kuvataiteeseen ja 1 tunti käsityöhön

6.luokka 1 tunti käsityöhön

4., 5. ja 6.luokille tarjottavien valinnaisainetuntien (1 tunti/luokka-aste) tavoitteet ja sisällöt määritellään vuosittain lukuvuosisuunnitelmassa.

Koulun tuntijako on opetussuunnitelman lopussa liitteenä.

* + 1. Kieliohjelma
    2. Esi- ja perusopetuksen arvoperusta

2.3. Oppimiskäsitys

Koulun opetussuunnitelma perustuu oppimiskäsitykseen, jonka mukaan oppilas on aktiivinen toimija. Oppilasta ohjataan tiedostamaan oma oppimisprosessinsa jatkuvan, ohjaavan palautteen avulla. Oppilaan käsitys itsestä oppijana kehittyy ja hän osaa ottaa vastuuta omasta oppimisestaan. Oppilasta ohjataan löytämään itselleen ominaisia työskentelytapoja.

Oppilasta ohjataan syventämään tietojaan ja liittämään uudet asiat aiemmin oppimaansa. Oppimaan oppimisen taitojen kehittyminen luo pohjan elinikäiselle oppimiselle.

Vuorovaikutuksessa toisten oppilaiden ja aikuisten kanssa oppilaan taito toimia yhdessä kehittyy ja oppilas oppii ottamaan huomioon toimintansa vaikutukset muihin ihmisiin ja ympäristöön.

1. **ESI- JA PERUSOPETUKSEN TEHTÄVÄ**

3.1. Laaja-alainen osaaminen

Ajattelun ja oppimisen taidot (L1): Annamme tilaa ja aikaa ilmiöille.

Koulumme pyrkii huomioimaan ilmiöpohjaisen oppimisen toimintatavoilla, joissa korostuu uteliaisuus, vuorovaikutus ja tiedonhankinta. Vuosisuunnitelmassa määritellään vuosittainen ilmiö, jota kukin luokka-aste tutkii.Oppilaat osallistuvat vuosittaisen ilmiön valintaan. Ilmiökeskeinen opetus voidaan toteuttaa koko koulun yhteisprojektina tai luokka-asteittain. Myös kummiluokkien välistä yhteistyötä pyritään käyttämään mikäli se tilanteeseen ja aiheeseen sopii. Ilmiöpohjaista oppimista voidaan toteuttaa joko koko vuoden kestävänä projektina tai muutaman viikon tiiviinä jaksona. Pyrimme hyödyntämään oppilaiden samoin kuin opettajien oman erityisosaamisen. Kaikki tämä yhdessä tehden ja vuorovaikutustaitoja harjoitellen.

Kulttuurinen osaaminen, vuorovaikutus ja ilmaisu (L2): Yhdessä olemme enemmän.

Koulullamme on kulttuuriyhdyshenkilö, joka koordinoi osallistumistamme erilaisiin kulttuuritapahtumiin. Mahdollisuuksien mukaan pyrimme osallistumaan kaupungin ja muiden yhteistyötahojen järjestämiin kulttuuritapahtumiin. Eri oppiaineissa tutustumme myös muiden maiden kulttuuriperintöön ja tätä kautta korostuu monikulttuurisuuteen kasvaminen. Oppilaskunnalla on koulussamme merkittävä osuus. Se järjestää erilaisia tapahtumia ja tempauksia joissa vuorovaikutus eri luokka-asteiden välillä korostuu. Samoin ilmaisulliset taidot korostuvat näissä tapahtumissa. Ilmaisua harjoitellaan eri luokka-asteilla myös erilaisten esitysten, näytelmien jne. muodossa varsinkin koulun juhlien yhteydessä. Yhteisissä tapahtumissa ja esityksissä korostetaan erityisesti vuorovaikutustaitoja. Koulumme osallistuu myös johonkin lukuvuosittain erikseen sovittavaan vuorovaikutustaitoja kehittävään ohjelmaan, kuten Askeleittain tai KiVa-ohjelmat.

Itsestä huolehtiminen ja arjen taidot (L3): Elämme ja voimme hyvin.

Koulumme ympäristö on turvallinen. Koululla on päivitettävä turvallisuussuunnitelma sekä lainmukainen oppilashuoltotoiminta. Koulun toiminta rakentuu arjen taitojen opettelun ympärille esim. säänmukainen pukeutuminen, turvallinen liikkuminen sekä toisten huomioiminen. Pyrimme ehkäisemään kiusaamista esim. Kiva-kouluohjelmalla. Arjen hallintaan kuuluu myös kodin ja koulun välinen yhteistyö, jota toteutamme vanhempainilloilla, yhteydenpidolla puhelimitse ja Wilman kautta sekä arviointikeskusteluilla luokka-asteesta riippuen. Järjestyssäännöt luovat turvaa ja rajoja oppilaille. Niitä pohdimme yhdessä ja niiden tekemiseen osallistuvat myös oppilaat luokka-asteesta riippuen, jolloin vastuu sääntöjen noudattamisesta korostuu. Alkuopetusoppilailla on mahdollisuus osallistua iltapäiväkerhotoimintaan.

Monilukutaito (L4): Tulkitsemme ympäröivää maailmaa.

Oppilaat tutustutetaan erilaisiin tekstityyppeihin. Tärkeää meille on oman ajattelun ja kriittisyyden kehittyminen tiedonhankinnassa ja tekstityyppien tulkinnassa. Kaupungin kirjastopalveluiden kanssa teemme yhteistyötä kirjastoauton kautta sekä erikseen sovittavilla kirjastovierailuilla. Kannustamme oppilaita lukemaan erilaista kirjallisuutta.

Pyrimme hyödyntämään opetuksessa niin oppilaiden kuin henkilökunnankin kiinnostuksen kohteita ja vahvuuksia. Tämä koskee erityisesti verkossa toimimista. Korostamme verkossa toimimisessa erityisesti vastuuta ja kriittisyyttä. Edelleen pyrimme korostamaan tiedonhankintaa eri lähteistä. Koulullamme vietetään myös vuosittaista sanomalehtiviikkoa.

Tieto- ja viestintäteknologinen osaaminen (L5): Meistä jää digitaalinen jälki.

Noudatamme Kouvolan perusopetuksen tieto-ja viestintästrategiaa. Tietoteknologiaa käytämme opiskelussa mahdollisuuksien mukaan esimerkiksi sähköisiä oppimateriaaleja. Mobiililaitteita esim. älypuhelimia pyrimme myös käyttämään painottaen nettietiketin merkitystä.

Työelämätaidot ja yrittäjyys (L6): Toimimme yritteliäästi.

Kaupungin opetussuunnitelman mukaiset yrittäjyyskasvatusohjelmat määritellään tarkemmin lukuvuosisuunnitelmassa. Yrittäjyyden ja työelämätaitojen pohjana on oppilaan oma yrittelijäisyys. Siksi pyrimme tukemaan oppilaita löytämään omat vahvuutensa. Kannustamme oppilaita yrittämään parhaansa ja sisäistämään sisäisen yrittäjyyden periaatteita kuten vastuunottaminen ja oma-aloitteisuus.

Retkien ja tempausten suunnittelu tapahtuu yhdessä oppilaiden kanssa ja on siten osana yrittäjyyskasvatusta.

Kummiluokkatoiminta on myös tärkeä osa koulumme toimintaa. Kummioppilaat tukevat kummiluokkansa oppilaiden kouluviihtyvyyttä ja järjestävät kummiluokkansa oppilaille erilaisia pienimuotoisia tapahtumia. Oppilaskunta järjestää koulun yhteisiä tapahtumia ja kaupallisia tempauksia, joilla oppilaskunta hankki varoja oppilaiden kouluviihtyvyyden lisäämiseksi.

Osallistuminen, vaikuttaminen ja kestävän tulevaisuuden rakentaminen (L7): Vaikutamme aktiivisesti.

Oppilas osallistuu oman koulutyön suunnitteluun sekä ryhmän yhteisen toiminnan suunnitteluun. Monialaisten oppimiskokonaisuuksien valinnassa ja suunnittelussa oppilaat ovat mukana. Oppilaat ovat mukana koulun järjestyssääntöjen valmistelussa.

Oppilaskuntatoiminnan kautta oppilaamme pääsevät vaikuttamaan koulumme toimintaan ja päätöksentekoon joissain heitä koskevissa asioissa.

Lisäksi kaikilla oppilailla on mahdollisuus osallistua kouluympäristömme viihtyisyyden kehittämiseen ja ylläpitämiseen. Korostamme jokaisen henkilökohtaista vastuuta viihtyisän kouluympäristön luomisessa.

**4. KASVUA, OPPIMISTA JA YHTENÄISTÄ ESI- JA PERUSOPETUSTA TUKEVA TOIMINTAKULTTUURI**

4.1. Toimintakulttuurin merkitys ja kehittäminen

Koulumme pyrkii kehittämään toimintakulttuuria toiset huomioonottavaan, turvalliseen suuntaan. Meille on tärkeää "kodinomainen" ilmapiiri, jossa kaikki tuntevat toisensa ja sen kautta rakentuu hyvinvointi ja turvallinen arki.

4.2. Toimintakulttuurin kehittämistä ohjaavat periaatteet

Pyrimme tekemään oppimisympäristöstä mahdollisimman turvallisen. Tärkeää on osallistaa oppilaita yli luokkarajojen toimimaan keskenään. Pyrimme kannustamaan oppilaita osallistumaan rohkeasti koulun tapahtumiin koulun arjessa siten , että ryhmätyö- ja vuorovaikutustaidot kehittyvät. Meille on tärkeää , että kaikki uskaltavat ilmaista itseään ilman epäonnistumisen tai virheiden pelkoa. Kulttuurien moninaisuus ja demokratian periaatteet ovat meille tärkeitä. Koulumme koko on sellainen, että niin oppilaat, henkilökunta kuin vanhemmatkin tuntevat toisensa ja yhteistyö on luontevaa.

Pyrimme myös ohjaamaan oppilaita vastuulliseen ajatteluun ja kestävän kehityksen ymmärtämiseen. Koulun arjessa se näkyy esim. siten, että kiinnitämme huomiota mm. ruuan turhan hävikin välttämiseen sekä tarvikkeista sekä lähiympäristöstä huolehtimiseen. Meille on myös tärkeää, että oppilas voi ongelmatilanteessa lähestyä ketä tahansa koulullamme työskentelevää aikuista. Ongelmatilanteisiin pyrimme puuttumaan mahdollisimman nopeasti tehden yhteistyötä henkilökunnan kesken.

Oppilashuoltosuunnitelma sekä turvallisuussuunnitelma päivitetään vuosittain.

4.3. Oppimisympäristöt ja työtavat

4.3.1. Oppimisympäristöt

Koulualueemme on turvallinen ja välituntialue helposti valvottavissa. Välituntialueen suunnittelussa ja välituntivälineiden valinnassa oppilailla on oppilailla mahdollisuus olla aktiivisessa roolissa. Välituntivälineet ovat kaikkien käytössä ja niiden käytöstä on sovittu yhteisillä säännöillä. Koulun tiloja hyödynnetään monipuolisesti esim. pienempiin ryhmiin jakauduttaessa.

Opetuksessa pyrimme hyödyntämään myös lähiympäristöä kuten leikkipuistoa, urheilukenttää ,kuntopolkua ja ympäröivää luontoa.

Kirjastoa ja Kuusankoskitaloa pyrimme hyödyntämään osallistumalla mahdollisuuksien mukaan teatteriesityksiin ja näyttelyihin.

Noudatamme TVT-strategiaa ja tavoitteena meillä on tietoteknisten välineiden esim. tablettien vähittäinen lisääminen vastaamaan koulun tarpeita.

4.3.2. Työtavat

Työtavoissa ajattelumme perustana on vuorovaikutteisuus, oppimisen ilo sekä ikäkauden ja kehitystason huomioonottaminen. Pyrimme toimimaan siten, että mitä vanhempi oppilas on, sitä enemmän hänellä on mahdollisuus vaikuttaa itse työtapojensa valintaan.

Koulumme työtapoja ovat perinteisen luokkaopetuksen lisäksi mm. pari- ja ryhmätyöt sekä muut työtavat kuten toimintatunnit ,esitelmät, näytelmät ja muut esitykset, joissa korostuvat elämyksellisyys ja toiminnallisuus. Oppilaat voivat käyttää tutkivaa ja ongelmalähtöistä oppimista, leikkiä, tietotekniikkaa ja pelejä työtapoina .Pyrimme hyödyntämään myös niin oppilaiden kuin henkilökunnankin erityisosaamisen.Ilmiöitä pyrimme kuitenkin mahdollisuuksien mukaan käsittelemään myös yhteisesti eri luokka-asteiden kesken. Kummioppilastoiminta on myös koulullamme käytettävä työtapa. Tällöin vanhempi oppilas ohjaa nuorempaa oppilasta kannustaen ja molemmat vuorovaikutustaitoja samalla oppien.

4.4. Opetuksen eheyttäminen ja monialaiset oppimiskokonaisuudet

Tavoitteena on kokonaisuuksien ymmärtäminen, yhteistyö, vuorovaikutus ja tiedon syventäminen sekä innovatiivisuus ja luovuus.

Pyrimme kokonaisuuksien hallintaan aina silloin kun se sopii oppiaineen luonteeseen sekä opiskeltavaan aihe-alueeseen.

Opetuksen eheyttäminen voidaan toteuttaa opiskelemalla samaa teemaa useammassa oppiaineessa samanaikaisesti, teemapäivien muodossa, suunnittelemalla monialaisia oppimiskokonaisuuksia tai kokonaisopetuksena.

Perusajatuksena on meillä oppilaan yhteisöllisyyteen kasvaminen sekä toimiminen osana yhteisöä .Lukuvuosisuunnitelmassa määritellään ainakin yksi pitkäkestoinen ja oppilaan kokemusmaailmaan kuuluva ilmiö sekä sen tavoitteet ja sisällöt joka luokka-asteelle. Oppilaat osallistuvat ilmiön valintaan, toteuttamiseen ja arviointiin.

**5. OPPIMISTA JA HYVINVOINTIA EDISTÄVÄN ESI- JA PERUSOPETUKSEN JÄRJESTÄMINEN**

5.1. Yhteinen vastuu esiopetus- ja koulupäivästä

Tavoitteenamme on, että oppilas voi hyvin turvallisessa oppimisympäristössä. Opettajan tavoite on pyrkiä tunnistamaan mahdolliset oppilaan vaikeudet jo varhaisessa vaiheessa ja täten pyrkiä ennaltaehkäisemään ongelmien kasaantumista. Tähän käytämme moniammatillista osaamista ja pedagogista yhteistyötä sekä yhteistyötä kotien kanssa.

Korostamme toisen fyysistä ja psyykkistä loukkaamattomuutta sekä sovituista asioista ja tehtävistä huolehtimista.

Koulullamme on ajan tasalla oleva, koko henkilökuntaa velvoittava, turvallisuussuunnitelma sekä oppilashuollon yksikkökohtaiset suunnitelmat.

5.2. Yhteistyö

5.2.1. Osallisuus päiväkodeissa ja kouluissa

Koulullamme toimii oppilaskunta, jolle koulu mahdollistaa riittävät resurssit.Oppilaskunta voi vaikuttaa mm. vierailijoiden valintaan ja toimii aktiivisessa roolissa erilaisten tapahtumien ja tempauksien järjestämisessä. Oppilakunnalle nimetään ohjaava opettaja vuosittain. Oppilaskunta valitaan oppilaiden demokraattisella äänestyksellä vuosittain siten , että luokka-asteilta 2-4 valitaan oppilaskuntaan yksi tyttö ja yksi poika sekä heille varajäsenet.

5.2.2. Huoltajien kanssa tehtävä yhteistyö

Yhteistyön lähtökohtana on luottamuksen rakentaminen sekä keskinäinen kunnioitus .Rohkaisemme vanhempia ottamaan yhteyttä myös kouluun päin.

Yhteydenpidon tärkein väline on Wilma. Sen lisäksi yhteyttä pidetään myös puhelimitse ja tarvittaessa myös tapaamisilla.

Pidämme 1-2 koko koulun yhteistä vanhempainiltaa vuodessa. Toinen vanhempainilta keskittyy koulun perustehtävän ja ajankohtaisten kouluasioiden esittelyyn, esim.ilmiöoppiminen ja sen valinta/esittely. Toinen vanhempainilta pyritään järjestämään johonkin kasvatuksen tai opetuksen ajankohtaiseen teemaan liittyen.

Lukuvuositiedote lähetetään koteihin syksyisin ja keväisin.

5.2.3. Päiväkodin ja koulun sisäinen yhteistyö ja yhteistyö muiden tahojen kanssa

Tiivis henkilökunnan yhteistyö toimii mallina myös oppilaiden yhteistyölle. Yhteistyötä tehdään koulun arjessa monissa eri muodoissa. Pedagogista yhteistyötä tehdään oppimiskokonaisuuksien suunnittelussa ja toteuttamisessa, arvioinnissa ja tuessa sekä oppilashuollon toteuttamisessa.

Koulumme tekee yhteistyötä opetussuunnitelman toteuttamisen eri osa-alueilla myös koulun ulkopuolisten tahojen kanssa. Yhteistyökumppaneita ovat mm. seurakunta, kaupungin kulttuurikasvatus- ja kirjastopalvelut sekä lähikoulut.

5.3. Kouluissa käytävät kasvatuskeskustelut ja kurinpidollisten keinojen käyttö

Koulullamme on käytössä kasvatuskeskustelu ensisijaisena toimenpiteenä tilanteissa, joissa oppilas toistuvasti häiritsee opetusta tai muutoin toimii koulun sääntöjen vastaisesti. Keskustelu voidaan järjestää koulupäivän aikana tai sen ulkopuolella. Koululle on laadittu kasvatuskeskustelun pohjaksi yhtenäinen lomake(LIITE), johon kirjataan kasvatuskeskusteluun johtaneet tapahtumat, toimenpiteet ja tilanteen seuranta. Lomake arkistoidaan KAKE-kansioon ja keskustelu merkitään wilmaan.

Kasvatuskeskustelu toteutetaan 3-portaisesti seuraavasti:

1. Rikkeen havainnut opettaja tai KAKE-opettaja ja oppilas täyttävät kasvatuskeskustelulomakkeen ja ovat yhteydessä oppilaan kotiin.
2. Rikkeen toistuessa toinen KAKE-opettaja tai rehtori ja oppilas täyttävät lomakkeen ja ovat yhteydessä kotiin.
3. Rikkeen edelleen toistuessa keskusteluun osallistuvat asianosaisen opettajan, rehtorin ja oppilaan lisäksi huoltajat.

Tarvittaessa oppilas voidaan määrätä jälki-istuntoon. Jälki-istunnossa oppilas voidaan määrätä istumaan hiljaa tai tekemään kasvatusta, opetusta tai kehitystä tukevia tehtäviä. Jälki-istunnon vuoksi oppilas ei voi jäädä pois opetussuunnitelman tai koulun muun suunnitelman mukaisesta opetuksesta. Jälki-istunto ilmoitetaan etukäteen huoltajalle ja kirjataan koulun rangaistuskirjaan.

Muut kurinpidolliset keinot, kuten vaarallisen esineen poisotto, häirinnästä ilmoittaminen tai siivoamiseen määrääminen, toteutetaan perusopetuslain määräämällä tavalla.

5.4. Opetuksen järjestämistapoja

5.4.1. Vuosiluokkiin sitomaton opetus kouluissa

5.4.2. Yhdysluokkaopetus kouluissa

5.4.3. Etäyhteyksiä hyödyntävä opetus kouluissa

5.4.4. Joustava perusopetus kouluissa

5.4.5. Opetus erityisissä tilanteissa esi- ja perusopetuksessa

5.5. Opetuksen ja kasvatuksen tavoitteita tukeva muu toiminta

5.5.1. Koulun kerhotoiminta

Kerhotoiminnasta päätämme erikseen vuosittain lukuvuosisuunnitelman laadinnan yhteydessä.

5.5.2. Koulun kirjastotoiminta

Pilkan koululla käy kirjastoauto, josta oppilaat lainaavat kirjoja luokkakäyttöön. Joissain luokissa on lisäksi pienimuotoinen koulukirjasto, jota kartutetaan pikkuhiljaa.

5.5.3. Kouluruokailu

Pilkan koululla ruokailu tapahtuu luokissa.Pyrimme rauhalliseen ja kiireettömään ruokailuun. Ohjaamme oppilaita maistamaan erilaisia ruokalajeja. Kiinnitämme huomiota ruokailukäyttäytymiseen tavoitteenamme hyvät ruokailutavat. Lisäksi kiinnitämme huomiota ruuan turhan hävikin välttämiseen.

5.5.4. Välitunnit, päivänavaukset ja muut koulun yhteinen toiminta

Toteutamme päivänavaukset lukuvuosisuunnitelman mukaisesti. Välitunneilla kannustamme oppilaita liikunnallisuuteen ja pyrimme mahdollistamaan mahdollisimman laajan välituntivälineiden käytön.Oppilaskuntatoiminnan kautta tuemme oppilaiden osallistamista.

Juhlat, teemapäivät ja retket määrittelemme lukuvuosisuunnitelmassa.Ne pyritään toteuttamaan siten, että mahdollisimman moni oppilas pääsee osallistumaan niiden valmisteluun ja toteuttamiseen.

5.5.5. Koulumatkat ja –kuljetukset

Koulussamme kuljetusoppilaita ei ole vuosittain ja oppilaat huolehtivat omatoimisesti koulumatkoistaan. Korostamme liikennesääntöjen merkitystä ja turvallista liikkumista liikenteessä. Kiinnitämme huomiota mm. polkupyöräkypärän käyttöön. Suosittelemme 1.-2.luokkien oppilaille koulumatkaa kävellen ja sitä isommilla oppilailla on mahdollisuus tulla pyörällä kouluun.

5.5.6. Kuljetus esiopetuksessa

**6. ARVIOINTI OPETUKSEN JA OPPIMISEN TUKENA**

6.1. Arvioinnin tehtävät ja oppimista tukeva arviointikulttuuri perusopetuksessa

6.2. Arvioinnin kohteet koulussa

6.2.1. Arvioinnin perustuminen tavoitteisiin ja kriteereihin

6.2.2. Oppilaiden ikäkauden ja edellytysten huomioon ottaminen sekä monipuoliset arviointikäytännöt

6.2.3. Oppilaan itsearviointi

Koulun arviointisuunnitelmaan (LIITE) on kirjattu lukuvuoden aikana tapahtuva arviointi.

Oppilas tekee opettajan ohjauksessa jatkuvaa itsearviointia omasta oppimisprosessistaan ja osaamisestaan ikäkaudelleen ja edellytyksilleen sopivalla tasolla ja tavalla niin, että siitä tulee luonteva osa koulutyötä. Oppilas täyttää syys- ja kevätlukukauden lopuksi laajan itsearvioinnin lomakkeen(LIITE), johon huoltaja tutustuu ja kommentoi kirjallisesti.1. ja 6.luokan arviointikeskusteluissa itsearviointiin tutustutaan yhdessä vanhempien kanssa.

6.2.4. Oppiminen arvioinnin kohteena

6.2.5. Työskentely arvioinnin kohteena

6.2.6. Käyttäytyminen arvioinnin kohteena

Käyttäytymisen arvioinnin osa-alueet ovat:

* **Toisten ihmisten ja ympäristön huomioon ottaminen**

Koulumme oppilailla on tavoitteena oman vuoron odottaminen, muiden kuunteleminen, epäonnistumisten sietäminen, reilu käytös muita kohtaan, riitojen sopiminen muut huomioiden, koulun henkilökunnan työn arvostaminen

* **Yhteisesti sovittujen toimintatapojen ja sääntöjen noudattaminen**

Koulumme oppilailla on tavoitteena toimia vastuullisesti ja ohjeiden mukaan, työrauhan antaminen, koulutehtävistä ja -välineistä huolehtiminen

* **Asiallinen, tilannetietoinen käyttäytyminen ja hyvät tavat**

Koulumme oppilailla on tavoitteena käyttäytyä hyvien tapojen mukaisesti erilaisissa arjen tilanteissa, vierailuilla ja yhteistilaisuuksissa sekä hallita tervehtiminen.

6.3. Opintojen aikainen arviointi koulussa

6.3.1. Oppilaan arviointi lukukauden ja -vuoden päättyessä

|  |  |  |  |  |  |  |
| --- | --- | --- | --- | --- | --- | --- |
|  | Syksy, **väliarviointi** | | Kevät, **lukuvuosiarviointi** | | Käyttäytyminen |  |
| 1. |  | | **Sanallinen** |  | **Sanallinen** |  |
|  | **Arviointikeskustelu marras-huhtikuussa** | |  |  |  |  |
| 2. |  | | **Sanallinen** |  | **Sanallinen** |  |
|  |  | **Arviointikeskustelu marras-huhtikuussa** |  |  |  |  |
| 3. |  | | **Numero** |  | **Numero** |  |
|  |  | **Arviointikeskustelu marras-huhtikuussa** |  |  |  |  |
| 4. | **Numero** | | **Numero** |  | **Numero** |  |
|  |  | **Oppilaskeskustelu tammi-helmikuu** |  |  |  |  |
| 5. | **Numero** | | **Numero** |  | **Numero** |  |
|  |  | **Oppilaskeskustelu tammi-helmikuu** |  |  |  |  |
| 6. | **Numero** | | **Numero** |  | **Numero** |  |
|  |  | **Oppilaskeskustelu tammi-helmikuu** |  |  |  |  |
| 7. | **Koulu määrittelee muodon** | | **Numero** |  | **Numero** |  |
|  |  |  |  |  |  |  |
| 8. | **Koulu määrittelee muodon** | | **Numero** |  | **Numero** |  |
|  |  | **Arviointikeskustelu** |  |  |  |  |
| 9. | **Koulu määrittelee muodon** | | **Numero** |  | **\*\*)** |  |
|  |  |  |  |  |  |  |
|  |  |  |  |  |  |  |
|  |  | | |  |  |  |
|  |  | | | | | |

6.3.2. Opinnoissa eteneminen perusopetuksen aikana

6.3.3. Arviointi nivelkohdissa

6.3.4. Valinnaisaineiden arviointi

6.3.5. Maahanmuuttajien arviointi

6.3.6. Erityisen tuen oppilaiden arviointi

6.4. Perusopetuksen päättöarviointi

6.5. Esi- ja perusopetuksessa käytettävät todistukset

**7. KASVUN, OPPIMISEN JA KOULUNKÄYNNIN TUKI**

7.1. Tuen järjestämistä ohjaavat periaatteet

7.1.1. Ohjaus tuen aikana

7.1.2. Kodin kanssa tehtävä yhteistyö tuen aikana

7.2. Yleinen tuki

7.3. Tehostettu tuki

7.3.1. Pedagoginen arvio

7.3.2. Oppimissuunnitelma tehostetun tuen aikana

7.4. Erityinen tuki

7.4.1. Pedagoginen selvitys

7.4.2. Erityisen tuen päätös

7.4.3. Henkilökohtainen opetuksen järjestämistä koskeva suunnitelma

7.4.4. Oppiaineen oppimäärän yksilöllistäminen ja opetuksesta vapauttaminen

7.4.5. Pidennetty oppivelvollisuus

7.4.6. Toiminta-alueittain järjestettävä opetus

7.5. Perusopetuslaissa säädetyt tukimuodot

7.5.1. Tukiopetus

7.5.2. Osa-aikainen erityisopetus

7.5.3. Opetukseen osallistumisen edellyttämät palvelut ja apuvälineet

7.5.4. Paikallisia käytänteitä

Koulunuorisotyö

Nivelvaiheprosessit

Oppimisen ja koulunkäynnin tukeen liittyvät toimivaltuudet eri hallintopäätöksissä.

Yhteistyöprosesseja

Joustavat tukimuodot

Oppimisvaikeuden tunnistaminen

Resurssikeskukset

Kotien kanssa tehtävän yhteistyön keskeiset periaatteet kasvun, oppimisen ja koulunkäynnin tuen kysymyksissä

**8. OPPILASHUOLTO**

Koululla on vuosittain päivitettävä oppilashuoltosuunnitelma.

**9. MONIKIELISET OPPILAAT**

**10. VALINNAISUUS PERUSOPETUKSESSA**

10.1. Vieraiden kielten valinnaiset ja vapaaehtoiset oppimäärät

10.2. Muut valinnaiset aineet

Koulun tuntijakoon (LIITE) on kirjattu koulukohtaisesti päätettävät taito-ja taideaineiden valinnaiset.

Koulun taide- ja taitoaineiden koulukohtaisesti päätettävät valinnaisaineet jaetaan seuraavasti:

3.luokka 1 tunti kuvataiteeseen

4.luokka 1 tunti kuvataiteeseen ja 1 tunti käsityöhön

5.luokka 1 KU, 1 MU ja 1 KS sekä 2023-24 alkaen/1 tunti kuvataiteeseen ja 1 tunti käsityöhön 6.luokka 1 tunti käsityöhön

Valtakunnallisten valinnaisaineiden, 4.-6.luokilla, tavoitteet ja sisällöt määritellään lukuvuosisuunnitelmassa.

**ESI- JA ALKUOPETUKSEN LISÄYKSET OPPIAINEITTAIN**

**LUOKKIEN 3-9 LISÄYKSET OPPIAINEITTAN**